成日聽朋友話荃灣好多野食，所以過開荃灣都or下有咩平靚正。發現有間樓下冰室好似幾出名，就算唔岩，都可以去隔離3條魚。此行目的為左食茄通加瑞士肶，竟然48蚊一個set，可以嘆齊樓下名物茄通炒蛋加瑞士雞肶，絕對值得街坊一試，而且就算遠道而來都會不枉此行。瑞士雞脾未食已經被瑞士汁香氣吸引，濃濃的蕃茄味加上香滑炒蛋，簡單得來但又好滿足。咖哩牛腩飯不算名物，但味道比大集團已經好，睇得出唔係交行貨。難怪樓下經常高朋滿座，實在不難理解。